Region Nordjylland tager konkurrencen op med privathospitalerne. Derfor har regionen i dag besluttet, at der i Frederikshavn skal laves en Friklinik, hvor sygehusets personale kan arbejde ekstra.

Friklinikken i Frederikshavn bliver den første af sin art i Region Nordjylland. Friklinikken skal tage konkurrencen op med det private marked. Regionen arbejder efter principbeslutningen i Regionsrådet i dag videre med at lave klinikken i Frederikshavn. Og går alt efter planen, kan man lave de første operationer indenfor et halvt år. Friklinikken kommer til at lave behandlinger inden for ortopædkirugien. Det er netop på det område, at regionen har de største udgifter til privathospitaler. I 2008 brugte Region Nordjylland omkring 240 millioner kroner på privathospitaler og klinikker.